Srednjozapadna regija (Brazil)
Srednjozapadna regija (portugalski: Região Centro-Oeste do Brasil) je jedna od pet geografskih regija Brazila. Sastavljena je od 3 od ukupno 26 saveznih brazilskih država: Goiás, Mato Grosso i Mato Grosso do Sul i Federalnog Distrikta u kojem se nalazi i glavni grad Brazila, Brasília. Premještanjem saveznog glavnog grada iz Rio de Janeira u Brasíliju, 1960-ih, i izgradnjom puteva i željeznice prema unutrašnjosti zemlje omogućilo je lakši pristup ovom dijelu Brazila, što je dovelo do ubrzanog naseljavanja ovog područja i značajnog doprinosa njegovom razvoju. Jedna od saveznih država, Mato Grosso do Sul, je nastala 1979. godine, čime se realizirala odluku vlade da podijele tadašnju državu Mato Grosso u dvije zasebne države kako bi se olakšalo upravljanje i razvoj ove regije. Svojim položajem, predstavlja srce Brazila i zauzima 18,86% nacionalne teritorije.